Lielais Pelečāres purvs
Lielais Pelečāres purvs (saukts arī Lielais purvs, Pelečāres purvs, Pelēčāres purvs, Pelēčores pūrs) ir augstais purvs. Kopš 1977. gada purvs ir kļuvis par C tipa dabas liegumu, bet pašlaik tas ir arī Natura 2000 īpaši aizsargājamā teritorija. Dabas lieguma vidus un ziemeļu daļa ietilpst Atašienes pagastā Jēkabpils novadā. Pārējās lieguma teritorijas ietver bijušos Preiļu un Madonas rajonus. Starptautiskā putniem nozīmīgā vieta. Purva platība ir 5331 hektāri, pēc citiem avotiem - 2425 hektāri. Lieguma teritorija ir 5683 ha. Dabas liegumam nav izstrādāti individuālie aizsardzības un izmantošanas noteikumi, kā arī dabas aizsardzības plāns.